Alpita de Jong
Aaltje Pietertje (Alpita) de Jong (Grins,  15 oktober 1962) is in Nederlânsk letterkundige, esseïst en oersetter.

Libben 
De Jong waard grutbrocht yn de Rânestêd, mar thús waard Frysk sprutsen. Se studearre Algemiene Literatuerwittenskip en Italjaanske taal- en letterkunde oan de Universiteit fan Leien. Dêrnei hat se har op literêr mêd ynearsten benammen talein yn it oersetten út it Italjaansk, earst yn it Nederlânsk en letter yn it Frysk.

Sûnt 1998 is se redaksjelid fan it Frysk literêr tydskrift HJIR. It hifkjen fan de kopij fan hjoeddeistige Fryske skriuwers har foarnaamste taak. Dêrneist publisearret se sels ek geregeldwei (meast essees) yn dit tydskrift.
 
Yn 2000 brocht se by útjouwerij Contact in histoaryske blomlêzing fan Frysk proaza út: Fries stamboek. 500 jaar proza uit Friesland. Yn datselde jier kaam by útjouwerij Frysk en Frij in bondel mei Italjaanske ferhalen yn it Frysk fan har út, Under de minsken.
 
Yn 2009 promovearre hja oan de Universiteit fan Amsterdam; it proefskrift Knooppunt Halbertsma gie oer de kontakten fan Joast Hiddes Halbertsma (1789-1869) mei bûtenlânske letterkundigen, sa as Jacob Grimm, Joseph Bosworth, en Rasmus Rask, en de gearhing far harren ideeën oer taal mei de politike-maatskiplike tastân yn de ferskate lannen en regio's yn de iere 19e iuw.

Wurk 
In kar:

Ferskaat
 2000 - Fries stamboek: 500 jaar proza uit Friesland (gearstalling)
 2009 - Knooppunt Halbertsma: Joast Hiddes Halbertsma (1789 - 1869) en andere Europese geleerden over het Fries en andere talen, over wetenschap en over de samenleving
 2018 - Joost Halbertsma 1789-1869. Triomfen en tragedies van een uitmiddelpuntig man. Een biografy. Grou, 2018 (Utjouwerij Louise), ISBN 978-9 49 15 36 502.

Oersetting 
 2000 - Under de minsken: njoggen ferhalen (út it Italjaansk)

Priis 
 De dr. Joast Halbertsmapriis 2021 foar de biografy fan Joast Halbertsma út 2018

Nederlânsk letterkundige
Nederlânsk essayist
Nederlânsk oersetter
Nederlânsk sjoernalist
Frysk letterkundige
Frysk essayist
Frysk oersetter
Oersetter nei it Frysk
Frysk sjoernalist
Nederlânsk persoan fan Frysk komôf
Grinslânsk persoan
Persoan berne yn 1962